7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 554 της 3/16 Σεπτ. 1964 (ΦΕΚ Α΄ 157) Περί καθορισμού ανωτάτου ορίου ηλικίας διορισμού σχολιάτρων και ιατρών Κέντρων Μαθητικής Αντιλήψεως. Έχοντες υπ’ όψιν τας διατάξεις του άρθρ. 16 παρ. 1 του Νόμ. 1811/51 «περί Κώδικος καταστάσεως Δ.Δ.Υ.», την υπ’ αριθ. 444/9.7.64 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και την υπ’ αριθ. 540/6.8.64 γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού Υπουργού και της Εθνικής Παιδείας και Θρησκευμάτων Υφυπουργού, απεφασίσαμεν και διατάσσομεν: Άρθρον μόνον.-Ως ανωτάτον όριον ηλικίας διορισμού δια τους σχολιάτρους και τους ιατρούς των Κέντρων Μαθητικής Αντιλήψεως ορίζεται το 45ον έτος της ηλικίας των. Εις τους Ημετέρους επί του Συντονισμού Υπουργόν και της Εθνικής Παιδείας και των Θρησκευμάτων Υφυπουργόν, ανατίθεμεν την δημοσίευσιν και εκτέλεσιν του παρόντος. 